CELEX: 62019CN0626
Language: hr
Date: 2019-08-22 00:00:00
Title: predmet C-626/19: Zahtjev za prethodnu odluku koji je 22. kolovoza 2019. uputio Rechtbank Amsterdam (Nizozemska) – Openbaar Ministerie protiv YC

11.11.2019   
            
            
               HR
            
            
               Službeni list Europske unije
            
            
               C 383/44
            
         
      Zahtjev za prethodnu odluku koji je 22. kolovoza 2019. uputio Rechtbank Amsterdam (Nizozemska) – Openbaar Ministerie protiv YC
      (predmet C-626/19)
      (2019/C 383/53)
      Jezik postupka: nizozemski
      
         Sud koji je uputio zahtjev
      
      Rechtbank Amsterdam
      
         Stranke glavnog postupka
      
      
         Tužitelj: Openbaar Ministerie
      
         Tuženik: YC
      
         Prethodna pitanja
      
      
                  1.
               
               
                  Smatra li se državni odvjetnik, koji sudjeluje u sudovanju u državi članici izdavateljici uhidbenog naloga, koji postupa neovisno u izvršavanju svojih dužnosti koje su izravno povezane s izdavanjem europskog uhidbenog naloga i koji je izdao EUN, pravosudnim tijelom koje izdaje uhidbeni nalog u smislu članka 6. stavka 1. Okvirne odluke 2002/584/PUP (1) ako je sudac u državi članici izdavateljici uhidbenog naloga ispitao uvjete za izdavanje EUN-a, a osobito njegovu proporcionalnost prije stvarne odluke tog državnog odvjetnika o izdavanju EUN-a?
               
            
                  2.
               
               
                  U slučaju negativnog odgovora na prvo pitanje: je li ispunjen uvjet prema kojem u smislu točke 75. presude Suda od 27. svibnja 2019. (EU:C:2019:456) mora biti dopušten pravni lijek protiv odluke državnog odvjetnika o izdavanju EUN-a i osobito njezine proporcionalnosti, koji u potpunosti ispunjava zahtjeve djelotvorne sudske zaštite ako traženoj osobi nakon njezine stvarne predaje slijedi postupak u kojem se pred sucem u državi članici izdavateljici može istaknuti nevaljanost EUN-a i u kojem taj sudac, među ostalim, ispituje proporcionalnost odluke o izdavanju EUN-a?
               
            
         (1)  2002/584/PUP: Okvirna odluka Vijeća od 13. lipnja 2002. o Europskom uhidbenom nalogu i postupcima predaje između država članica (SL 2002., L 190, str. 1.) (SL, posebno izdanje na hrvatskom jeziku, poglavlje 19., svezak 3., str. 83. i ispravak SL 2013., L 222, str. 14.)